“Kúlígī é mod a ngáyɔg ma á ńsəŋ. É bod bə́sə̄ bə́ ngáwóg ńkɔ̄bɔ̄ wóé bâyi nyé bəde mɔ́ á ńlō, abǒg te ekóán áyɔŋ Ísraɛ̂l ésə̄ é lum nyé ngɔg. 15Abǒg te wǎyi kad bɔ́n bə́ Ísraɛ̂l nâ: Ényɔ́ ósə yǎ ā yɔg Zambá wōé, a yi bəgə ḿbəgə̌ yā ńsə̄m wóé. 16Ényɔ́ ósə yǎ ā kpə́lə̄ dzwé Ńtondôbə a yəan ai awú, ekóán áyɔŋ bɔ́n bə́ Ísraɛ̂l ésə̄ yâyi nyé lūm ngɔg. Tɔ a nə ǹtɔbɔ, tɔ a nə bíbyali, ngə́ ā kpə́lé dzwé Ńtondôbə, a yəan wú. 17É mod a wé é mod m̀bɔ́g, a yəan ai awú. 18É mod a wé éyə̄m, a yəan dzɔ́ yân: enyiŋ é búdugan ai enyiŋ. 19Ngə́ mod a bálí é mod m̀bɔ́g ávə̄ŋ, bə́ bɔɔ nyé anə́ ḿból ā bɔ̄ é mod m̀bɔ́g. 20M̀búgán ó búdugan ai m̀búgán, dís á búdugan ai dís, asɔ̌ŋ á búdugan ai asɔ̌ŋ. Ḿból ā hə́ bɔ é mod m̀bɔ́g, éyə̄ fə̄ bâ bə́ bɔɔ nyé nálā. 21Ngə́ mod a wé éyə̄m, a yi dzɔ́ tāŋ, ényɔ́ ā wé mod a yi wêban. 22Mvéndé tě yayi bɔ̌ dzīdziá ású mod ósə, tɔ bíbyali tɔ ǹtɔbɔ. Mǎ mə̄ nə́ Ńtondôbə, Zambá wāān.